Watoto watatu wafariki baada ya kugongwa na gari

Watoto watatu wafariki baada ya kugongwa na gari 
Watoto watatu jana walithibitishwa kufariki baada ya kugongwa na gari dogo kwenye makutano ya Kakuma katika barabara ya Lodwar-Kakuma, Kaunti ya Turkana. 
Kamanda wa polisi wa gatuzi dogo la Turkana ya Kati David Mburukuwa alisema gari hilo lilipoteza mwelekeo na kuwagonga watoto hao ambao walikuwa wakitembea kwa miguu kando ya barabara. 
"Gari hilo aina ya Toyota lilipoteza mwelekeo na kuwagonga watoto wanne ambao walikuwa wakitembea kwa miguu wakitokea Lodwar. Wawili kati yao kwa majina Amekwi Losikiria na Ekomolo Ekai wenye umri wa miaka 12 waliaga dunia papo hapo," akasema Bw Mburukwa.